Diari Oficial de la Generalitat Valenciana


Sumari del DOGV 4025, del 20-06-2001 (2001/5480)

RESOLUCIÓ de 14 de febrer de 2001, de la Direcció General de Treball i Seguretat Laboral, per la qual es disposa el registre i la publicació de l'Acta de la Comissió Paritària sobre Revisió Salarial definitiva per a l'any 2000 del Conveni Col·lectiu de Pirotècnia de la Comunitat Valenciana (codi núm. 8000325).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2001/5480


Data del document
:   14-02-2001

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 14 de febrer de 2001, de la Direcció General de Treball i Seguretat Laboral, per la qual es disposa el registre i la publicació de l'Acta de la Comissió Paritària sobre Revisió Salarial definitiva per a l'any 2000 del Conveni Col·lectiu de Pirotècnia de la Comunitat Valenciana (codi núm. 8000325). [2001/X5480]
  
Vista l'Acta de la Comissió Paritària sobre Revisió Salarial definitiva per a l'any 2000 del Conveni Col·lectiu de Pirotècnica de la Comunitat Valenciana , presentada davant d'aquesta Direcció General de Treball i Seguretat Laboral el dia 5 de febrer de 2001, subscrita en data 1 de febrer de 2001, entre PIROVAL i les organitzacions sindicals FIA-UGT-PV i FITEQA CCOO-PV, en la qual s'estableixen les taules salarials definitives per a l'any 2000, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, sobre Registre i Dipòsit de Convenis Col·lectius de Treball, aquesta Direcció General de Treball i Seguretat Laboral, d'acord amb les competències que té transferides pel Reial Decret 4.105/1982, de 29 de desembre,
  
ACORDA
  
Primer
  
Ordenar que siga inscrita en el Registre de Convenis Col·lectius de Treball d'aquesta Direcció General, amb notificació a la Comissió Paritària, i que siga dipositat el text original de l'acta.
  
Segon
  
Disposar que siga publicada en el Diari Oficial de la Generalitat Valenciana.
  
València, 14 de febrer de 2001.- El director general de Treball i Seguretat Laboral: Román Ceballos Sancho.
  
València, 1 de febrer de 2001
  
Reunida en el dia d'avui a les 17 hores, la Comissió Paritària del Conveni Col·lectiu de Pirotècnia de la Comunitat Valenciana en el domicili de PIROVAL, els integrants de la qual apareixen detallats al peu del present document, arriben als acords següents:
  
Primer
  
Complint allò acordat en l'article 10 del Conveni Col·lectiu de Pirotècnica de la Comunitat Valenciana (Clau Conveni 8000325), la vigència del qual és de caràcter biennal (efectes econòmics des de l'1 de gener de 1999 fins al 31 de desembre de l'any 2000), es procedeix, una vegada constatat l'IPC definitiu de l'any 2000, xifrat en el 4%, a revisar les taules salarials de 2000, incrementant les taules salarials de 1999 com prevé l'article 10 esmentat (efectes econòmics des l'1 de gener de 2000 al 31 de desembre de 2000). L'increment respecte a l'any 1999 suposa el 5,25%. Les taules del plus de disparament experimenten un increment respecte a l'any 1999 del 5,35% conforme a l'acord de data 11 de març de 1999.
  
Les retribucions definitives de l'any 2000 apareixen reflectides en les taules que s'adjunten sota l'annex I.
  
Segon
  
El pagament de diferències salarials motivats per les taules adjuntes, es pagarà als treballadors al mes següent a la publicació del present acord en el DOGV.
  
Tercer
  
Les parts que hi intervenen faculten el senyor Ramón Morales Duato per a efectuar els tràmits pertinents davant l'autoritat laboral perquè procedisca a la inscripció, registre i posterior publicació del present acord.
  
En no haver-hi més assumptes per tractar i haver adoptat els presents, per unanimitat dels membres de la Comissió Paritària del Conveni Col·lectiu de Pirotècnica de la Comunitat Valenciana, se subscriu en el lloc i la data amunt indicats.
  
Per PIROVAL:
  
Isabel Benavent Navarro
  
Juan Bautista Faubel Barrachina
  
José Nebot Peñarroja
  
Salvador Peñalver Llovera
  
Per FIA-UGT-PV
  
Isabel Carrasco Tolosa
  
Juan Francisco Cordero Vargas
  
Per FITEQA de CCOO-PV
  
Juan Peña Nieves
  
José Luis Peñarrocha Vizcaia
  
TAULES SALARIALS DEFINITIVES DE L'ANY 2OOO
  
CATEGORIA SALARI BASE PLUS CONVE P.PERILLS
  
Encarregat 4,724 651 909
  
Capatàs 4,710 133 536
  
Oficial 1r admtiu. 3,543 809 476
  
Ofi. 2n admtiu. 3,095 528 553
  
Aux. admtiu. 3,138 472 876
  
Guarda Jur. 3,427 896 809
  
Vigilant 3,964 052 141
  
Oficial 1ª 3,599 978 047
  
Oficial 2ª 3,391 393 010
  
Oficial 3ª 3,127 747 075
  
Ajudant 3,814 264 081
  
Peó 3,761 769 011
  
Aprenent 2,676 724 084
  
Xofer 1ª 3,115 973 170
  
Xofer 2ª 3,004 595 094
  
PLUSOS DE DISPARAMENTS
  
 Festiu complet Mig Festiu Dia Labor.Complet 1/2 Dia Labor.
  
Oficial 1ª 12.531 6.379 6.265 3.133
  
Oficial 2ª 10.441 5.316 5.220 2.610
  
Oficial 3ª 9.188 4.675 4.594 2.297
  
Ajudant 9.188 4.675 4.594 2.297
  
Peó 7.518 3.827 3.759 1.879
  
Aprenent 6.122 3.117 3.061 1.530
  
Xofer/ Muntador
  
Disparaments 1ª 12.531 6.379 6.265 3.133
  
Xofer/ Muntador
  
Disparaments 2ª 10.441 5.316 5.220 2.610
  
Aquests plusos de disparaments, quan es referisca al dia complet (laboral o festiu) tindran un augment del 15% quan la tornada al seu domicili sobrepasse les 2.00 hores de la matinada en condicions normals de disparament i viatge de tornada.
  
Article 12 Plus xofer muntador:
  
Conductor 2ª: 217
  
Conductor 1ª: 824
  
Article14. Desplaçaments i Dietes :
  
1 Menjar: 2.209
  
2 Menjar: 3.700